



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 3 iunie 2015
                  Nr. PLx.  418/2015


A V I Z 

asupra 
proiectului de Lege pentru modificarea art.16 din Legea apiculturii nr.383/2013

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege pentru modificarea art.16 din Legea apiculturii nr.383/2013, trimis cu adresa nr. PLx. 418 din 18 mai 2015, înregistrat în cadrul Comisiei juridice sub nr.4c-11/707/2015 din 19 mai 2015.

Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.
Senatul a adoptat proiectul de lege în şedinţa din data de 12 mai 2015, în calitate de primă Cameră sesizată. 

Iniţiativa are ca obiect de reglementare modificarea alin.(1) al art.16 din Legea apiculturii nr.383/2013 în sensul înlocuirii expresiei „înregistrate în circulaţie" cu expresia „înmatriculate sau înregistrate în circulaţie", în scopul aplicării unitare a scutirii de la plata impozitului asupra mijloacelor de transport.

În şedinţa din data de 3 iunie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr. 222 din data de 9.03.2015.

În urma dezbaterilor, Comisia juridică, de disciplină şi imunităţi a hotărât să acorde aviz favorabil proiectului de lege.
Prin conţinutul său normativ, proiectul de lege face parte din categoria legilor ordinare. 

